CELEX: 22014D0041
Language: mt
Date: 2014-04-08 00:00:00
Title: Deċiżjoni tal-Kumitat Konġunt taż-ŻEE Nru 41/2014 tat- 8 ta’ April 2014 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE

28.8.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 256/14
               
            DEĊIŻJONI TAL-KUMITAT KONĠUNT TAŻ-ŻEE
      Nru 41/2014
      tat-8 ta’ April 2014
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament ta’ Implimentazzjoni tal-Kummissjoni (UE) Nru 198/2013 tas-7 ta’ Marzu 2013 dwar l-għażla ta’ simbolu bil-għan li jiġu identifikati prodotti mediċinali għall-użu mill-bniedem li huma suġġetti għal monitoraġġ addizzjonali (1) għandu jiġi inkorporat fil-Ftehim ŻEE.
               
            
                  (2)
               
               
                  Ir-Regolament tal-Kummissjoni (UE) Nru 220/2013 tat-13 ta’ Marzu 2013 li jemenda r-Regolament tal-Kunsill (KE) Nru 297/95 rigward l-aġġustament tal-miżati tal-Aġenzija Ewropea għall-Mediċini għar-rata tal-inflazzjoni (2) għandu jiġi inkorporat fil-Ftehim ŻEE.
               
            
                  (3)
               
               
                  Ir-Rakkomandazzjoni tal-Kummissjoni 2013/172/UE tal-5 ta’ April 2013 dwar qafas komuni għal sistema ta’ identifikazzjoni unika tat-tagħmir għat-tagħmir mediku fl-Unjoni (3) għandu jiġi inkorporat fil-Ftehim ŻEE.
               
            
                  (4)
               
               
                  Għalhekk, l-Anness II tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-Kapitolu XIII tal-Anness II tal-Ftehim ŻEE jiġi emendat kif ġej:
      
                  1.
               
               
                  L-inċiż li ġej jiżdied mal-punt 15h (ir-Regolament tal-Kunsill (KE) Nru 297/95):
                  
                              “—
                           
                           
                              
                                 32013 R 0220: Ir-Regolament tal-Kummissjoni (UE) Nru 220/2013 tat-13 ta’ Marzu 2013 (ĠU L 70, 14.3.2013, p. 1).”
                           
                        
            
                  2.
               
               
                  Il-punt li ġej jiddaħħal wara l-punt 15zn (id-Direttiva 2010/53/UE tal-Parlament Ewropew u tal-Kunsill):
                  
                              “15zo.
                           
                           
                              
                                 32013 R 0198: Ir-Regolament ta’ Implimentazzjoni tal-Kummissjoni (UE) Nru 198/2013 tas-7 ta’ Marzu 2013 dwar l-għażla ta’ simbolu bil-għan li jiġu identifikati prodotti mediċinali għall-użu mill-bniedem li huma suġġetti għal monitoraġġ addizzjonali (ĠU L 65, 8.3.2013, p. 17).”
                           
                        
            Artikolu 2
      Dan li ġej jiddaħħal wara l-punt 9 (ir-Regolament tal-Kummissjoni (UE) Nru 207/2012) tal-Kapitolu XXX tal-Anness II tal-Ftehim ŻEE:
      
         “ATTI LI JRIDU JIEĦDU NOTA TAGĦHOM IL-PARTIJIET KONTRAENTI
         
         Il-Partijiet Kontraenti jieħdu nota tal-kontenut tal-atti li ġejjin:
         
                     1.
                  
                  
                     
                        32013 H 0172: Ir-Rakkomandazzjoni tal-Kummissjoni 2013/172/UE tal-5 ta’ April 2013 dwar qafas komuni għal sistema ta’ identifikazzjoni unika tat-tagħmir għat-tagħmir mediku fl-Unjoni (ĠU L 99, 9.4.2013, p. 17).”
                  
               
      Artikolu 3
      It-testi tar-Regolament ta’ Implimentazzjoni (UE) Nru 198/2013 u r-Regolament (UE) Nru 220/2013 u r-Rakkomandazzjoni 2013/172/UE bil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta’ ma’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 4
      Din id-Deċiżjoni tidħol fis-seħħ fid-9 ta’ April 2014, dejjem jekk ikunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 5
      Din id-Deċiżjoni tiġi ppubblikata fit-Taqsima ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE tiegħu.
      
         Magħmul fi Brussell, it-8 ta’ April 2014.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 65, 8.3.2013, p. 17.
      
         (2)  ĠU L 70, 14.3.2013, p. 1.
      
         (3)  ĠU L 99, 9.4.2013, p. 17.
      
         (*)  L-ebda rekwiżit kostituzzjonali ma huwa indikat.